|  |
| --- |
| Valmierā |

|  |  |  |
| --- | --- | --- |
| 19.06.2024 | Nr. | 2.4.8.-1./584 |
|  |
| Uz | 17.06.2024. | Nr. |  |

|  |  |
| --- | --- |
|  | **Bertānu Valmieras basketbola skola** |
|  | madara\_krauze@inbox.lvinfo@bvs.lv |

|  |
| --- |
|  |
| **Par atzinumu bērnu nometnei** |

Veselības inspekcijas Sabiedrības veselības departamenta Vidzemes kontroles nodaļa (turpmāk – Inspekcija) ir saņēmusi un izskatījusi Bertānu Valmieras basketbola skolas(turpmāk – Nometnes organizētājs) 2024. gada 17. jūnija iesniegumu atzinuma saņemšanai bērnu diennakts nometnei Rūjienas vidusskolā, Rīgas ielā 30, Rūjienā, Valmieras novadā (turpmāk – Rūjienas vidusskola). Nometnes paredzētais norises laiks ir no 2024. gada 20. jūlija līdz 2024. gada 29. jūlijam.

Atbilstoši 2023. gada 5. septembra  grozījumiem Ministru kabineta 2009. gada 1. septembra noteikumos Nr. 981 “Bērnu nometņu organizēšanas un darbības kārtība”, *ja bērnu nometnes norises vietā kalendārā gada laikā ir veikta Inspekcijas pārbaude saskaņā ar attiecīgās jomas normatīvajiem aktiem, bērnu nometnes norises vietai vai objektam, kurā paredzēta nometnes norises vieta, Inspekcijas atzinums par nometnes darbības uzsākšanu nav nepieciešams.*

Informējam, ka Inspekcija 2024. gada 21. martā Rūjienas vidusskolā veica plānveida kontroli un Rūjienas vidusskolai 2024. gada 22. martā tika izsniegts kontroles akts Nr. 00140324. Aicinām Nometnes organizētāju vērsties pie Rūjienas vidusskolas, lai saņemtu un iepazītos ar 2024. gada 22. marta kontroles akta Nr. 00140324 kopiju.

Nometnes darbības laikā ievērot Valsts izglītības satura centra “Vadlīnijas piesardzības pasākumiem bērnu nometņu organizētājiem”. Nodrošināt Ministru kabineta 2009. gada 1. septembra noteikumu Nr. 981 “Bērnu nometņu organizēšanas un darbības kārtība” noteiktās prasības.

Vienlaikus Inspekcija atgādina, ja vasarā - peldsezonas laikā, nometnes darbības vietā ir paredzēta nometnes dalībnieku peldēšanās, Nometnes organizētājs ir atbildīgs par peldūdens pārbaudi un nepieciešamības gadījumā Inspekcijas amatpersonām ir jāuzrāda apliecinājums (testēšanas pārskats) par peldūdens atbilstību Ministru kabineta 2017. gada 28. novembra noteikumu Nr. 692 “Peldvietas izveidošanas, uzturēšanas un ūdens kvalitātes pārvaldības kārtība” prasībām. Ar aktuālo informāciju par oficiālo peldvietu ūdens kvalitātes rādītājiem var iepazīties Veselības inspekcijas mājas lapā: [www.vi.gov.lv](http://www.vi.gov.lv).

|  |  |
| --- | --- |
| Sabiedrības veselības departamenta Vidzemes kontroles nodaļas vadītājs | Kalvis Latsons |

|  |
| --- |
| Silvija Švalkovska, 64281130 |
| silvija.svalkovska@vi.gov.lv |